CELEX: 32007R0635
Language: lv
Date: 2007-06-07 00:00:00
Title: Komisijas Regula (EK) Nr. 635/2007 ( 2007. gada 7. jūnijs ), ar ko 2006. pārskata gadam paredz atkāpes no Regulas (EEK) Nr. 1915/83 attiecībā uz laika posmu, kurā jānosūta saimniecību gada pārskati

8.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 146/17
            
         
      KOMISIJAS REGULA (EK) Nr. 635/2007
   (2007. gada 7. jūnijs),
   ar ko 2006. pārskata gadam paredz atkāpes no Regulas (EEK) Nr. 1915/83 attiecībā uz laika posmu, kurā jānosūta saimniecību gada pārskati
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā (1), un jo īpaši tās 6. panta 2. punktu,
   tā kā:
   
               (1)
            
            
               Komisijas 1983. gada 13. jūlija Regulas (EEK) Nr. 1915/83 par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus (2) 3. panta trešajā daļā noteikts, ka no 2005. pārskata gada un pēc tam sakaru aģentūra saimniecību gada pārskatus nosūta Komisijai ne vēlāk kā 12 mēnešus pēc attiecīgā pārskata gada beigām.
            
         
               (2)
            
            
               Ir lietderīgi attiecībā uz 2006. pārskata gadu izņēmuma kārtā Dānijai piešķirt ilgāku termiņu datu iesniegšanai, lai šī dalībvalsts varētu pabeigt atjaunot IT sistēmu, ko izmanto to grāmatvedības datu apstrādei, kuri apkopoti, lai noteiktu lauku saimniecību ienākumus.
            
         
               (3)
            
            
               Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EEK) Nr. 1915/83 3. panta trešās daļas, sakaru aģentūra Dānijā nosūta saimniecību gada pārskatus Komisijai 18 mēnešu laikā pēc attiecīgā pārskata gada beigām.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 7. jūnijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV 109, 23.6.1965., 1859./65. lpp. Regulā jaunākie grozījumi izdarīti ar Komisijas Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 190, 14.7.1983., 25. lpp. Regulā grozījumi izdarīti ar Regulu (EK) Nr. 1192/2005 (OV L 194, 26.7.2005., 3. lpp.).